కోట్నాక భీమ్‌రావు

కోట్నాక భీమ్‌రావు (1933-2002) తెలంగాణ రాష్ట్రానికి చెందిన రాజకీయ నాయకుడు. ఆయన ఒక పర్యాయం ఎంపీగా, రెండుసార్లు ఎమ్మెల్యేగా గెలిచి ఉమ్మడి ఆంధ్రప్రదేశ్ రాష్ట్రంలో నలుగురు ముఖ్యమంత్రుల మంత్రివర్గంలో గిరిజన సంక్షేమ శాఖ మంత్రిగా పని చేశాడు.

రాజకీయ జీవితం
కోట్నాక భీమ్‌రావు 1962లో అసిఫాబాద్‌ నుండి కాంగ్రెస్‌ ఎమ్మెల్యేగా గెలిచి తొలిసారి రాష్ట్ర శాసనసభలోకి అడుగుపెట్టిన తొలి ఆదివాసీ ఎమ్మెల్యేగా రికార్డు సృష్టించాడు. ఆయన 1972లో గిరిజనులకు ప్రత్యేక మంత్రిత్వశాఖ ఆవిర్భవించగా, ఆయన పివి.నర్సింహ్మారావు మంత్రివర్గంలో తొలి గిరిజన సంక్షేమ శాఖ మంత్రిగా పదవీ బాధ్యతలు చేపట్టాడు. ఆయన 1989లో ఖానాపూర్ నుండి రెండోసారి ఎమ్మెల్యేగా గెలిచి మర్రి చెన్నారెడ్డి మంత్రివర్గంలో, నేదురుమల్లి జనార్దన్‌ రెడ్డి హయాంలో (1990), కోట్ల విజయభాస్కర్‌రెడ్డి మంత్రివర్గాల్లో (1992-93) గిరిజన సంక్షేమ శాఖ మంత్రిగా పని చేశాడు.

మూలాలు

1933 జననాలు
2002 మరణాలు
ఆదిలాబాదు జిల్లా వ్యక్తులు
ఆదిలాబాదు జిల్లా రాజకీయ నాయకులు
ఆదిలాబాదు జిల్లా నుండి ఎన్నికైన ఆంధ్రప్రదేశ్ శాసన సభ్యులు
ఆదిలాబాదు జిల్లాకు చెందిన రాష్ట్ర మంత్రులు
భారత జాతీయ కాంగ్రెస్ నాయకులు